வெய்யில்

வெய்யில் தமிழ் நவீனக் கவிஞர். தமிழ் சிற்றிதழ்களிலும் வெகுசன இதழ்களிலும் தொடர்ந்து எழுதி வருபவர். ‘கொம்பு’ எனும் சிற்றிதழின் ஆசிரியராகவும் பதிப்பாளராகவும் செயல்பட்டு வருகிறார். 1984 ஆம் ஆண்டு ஜூன் மாதம் 29ஆம் நாள் திருநெல்வேலி மாவட்டத்தில் பிறந்தார். பெற்றோர்: பெருமாள் - தமிழ்செல்வி.
 
தற்போது ‘ஆனந்த விகடன்’ குழும இதழில் பணிபுரிந்து வருகிறார். கவிதை குறித்தும் கவிதையின் அழகியல் குறித்தும் பல்வேறு தளங்களில் தொடர்ந்து பேசியும் எழுதியும் வருகிறார். பள்ளி, கல்லூரி பேராசிரியர்கள், மாணவர்களுக்கு கவிதை மற்றும் இலக்கிய வகுப்புகள் எடுத்து வருகிறார். இவரின் கவிதைகள் பல்வேறு கல்லூரிகளின் பாடத்திட்டத்தில் இடம்பெற்றுள்ளன. தமிழ் இலக்கிய மாணவர்களுக்கான கல்லூரிகளின் பாடத்திட்டக் குழுவின் ஆலோசகராகவும் இருக்கிறார். நாட்டார் வாழ்வியல், சங்க இலக்கிய அழகியல், நவீன வாழ்வின் நெருக்கடி நிலை, கீழ்த்தட்டு மக்களின் அரசியல் என கலவையான பண்பில் இயங்கக்கூடியவை இவரது கவிதைகள். கொம்பு என்ற பதிப்பகத்தை 2010-ஆம் ஆண்டில் தொடங்கிய வெய்யில் அதே பெயரில் சிற்றிதழ் ஒன்றை நடத்தி வந்தார்.

எழுதிய நூல்கள் 
 புவன இசை (மு.2009) அனன்யா பதிப்பகம்
 குற்றத்தின் நறுமணம் (மு.2011) - புதுஎழுத்து பதிப்பகம்.
 கொஞ்சம் மனது வையுங்கள் தோழர் .ஃப்ராய்ட் (டிச.2016) - மணல்வீடு பதிப்பகம்.
 மகிழ்ச்சியான பன்றிக்குட்டி (டிச.2017) - கொம்பு பதிப்பகம்.
 அக்காளின் எலும்புகள் (டிச.2018) - கொம்பு பதிப்பகம்
 பெருந்திணை பூ திண்ணும் இசக்கி (ஜன.2021) - சால்ட் பதிப்பகம்
 ஆக்டோபஸின் காதல் (மார்.2023) - கொம்பு பதிப்பகம்

பெற்ற விருதுகள் 
 இளம் கவிஞருக்கான களம்புதிது விருது (குற்றத்தின் நறுமணம்) (2015)
 சிறந்த சிற்றிதழுக்கான (கொம்பு) விகடன் விருது (2016)
 சிறந்த கவிதைத் தொகுப்பிற்கான விகடன் விருது (கொஞ்சம் மனது வையுங்கள் தோழர் .ஃப்ராய்ட்) (2017)
 சிறந்த கவிதைத் தொகுப்பிற்கான உயிர்மை (கொஞ்சம் மனது வையுங்கள் தோழர் .ஃப்ராய்ட்)  - சுஜாதா அறக்கட்டளை விருது (2017)
 சிறந்த கவிதைத் தொகுப்பிற்கான தமிழ்நூல் வெளியீடு மற்றும் விற்பனை மேம்பாட்டுக் குழும விருது (மகிழ்ச்சியான பன்றிக்குட்டி) (2018)
 எஸ்.ஆர்.வி பள்ளியின் 2018ம் ஆண்டிற்கான ‘படைப்பூக்க’ விருது (2018)
சிறந்த கவிதைத் தொகுப்புக்கான (மகிழ்ச்சியான பன்றிக்குட்டி) தமுஎகச விருது (2018)
2019ம் ஆண்டிற்கான சிறந்த கவிதை தொகுப்பிற்கான ஆதம்நாம் விருது "அக்காளின் எலும்புகள்"

வெளியிணைப்புகள் 
 மகிழ்ச்சியான பன்றிக்குட்டி - எஸ்.ராமகிருஷ்ணன் 
 குரூரமான அபூர்வங்கள் - மண்குதிரை 
 ஆத்மாநாம் விருது - ஜெயமோகன் வாழ்த்து 
 குற்றத்தின் நறுமணம் - கிருஷ்ணா 
 விகடன் நம்பிக்கை விருது -2016  
 மனதில் நின்ற கவிதைகள் - 2018 
 எமக்குத் தொழில் கவிதை -நேர்காணல் -2019 
 கவிமாலை சிங்கப்பூர் சிறப்புக் கருத்தரங்கம் -2020 
 வெய்யில் நேர்காணல்  பாகம் 1- ஸ்ருதி டிவி -2021  
 வெய்யில் நேர்காணல்  பாகம் 2- ஸ்ருதி டிவி -2021  

நவீன தமிழ்க் கவிஞர்கள்
தமிழ்க் கவிஞர்கள்
கவிஞர்கள்
இலக்கியத் துறையினர்
தஞ்சாவூர் மாவட்ட ஆசிரியர்கள் தொடங்கிய கட்டுரைகள்